ΓΡΑΠΤΗ ΕΡΩΤΗΣΗ E-2130/00

υποβολή: Jan Andersson (PSE) προς την Επιτροπή

(30 Ιουνίου 2000)

Θέμα: Μεταφορά ζώντων ζώων εντός της ΕΕ

Το 1995, θεσπίστηκε οδηγία η οποία ορίζει ελάχιστες προδιαγραφές για τη μεταφορά ζώντων ζώων εντός της Ευρωπαϊκής Ένωσης. Έχουν περάσει από τότε πέντε χρόνια και είναι εμφανές ότι η οδηγία δεν εφαρμόζεται.

Τι μέτρα προτίθεται να λάβει η Επιτροπή για να διασφαλίσει την τήρηση της οδηγίας;

Προτίθεται η Επιτροπή να βελτιώσει την οδηγία και, ως εκ τούτου, την προστασία των ζώων;

Απάντηση του κ. Byrne Εξ ονόματος της Επιτροπής

(15 Σεπτεμβρίου 2000)

Οι αρμοδιότητες της Επιτροπής σε ό,τι αφορά την προστασία των ζώων έχουν αυξηθεί σύμφωνα με το πρόσφατο πρωτόκολλο στη Συνθήκη ΕΚ, το οποίοποχρεώνει τα ευρωπαϊκά θεσμικά όργανα και τα κράτη μέλη να θεωρούν ως προτεραιότητα την ορθή μεταχείριση των ζώων κατά την κατάρτιση πολιτικών στους τομείς της γεωργίας, των μεταφορών, της ενιαίας αγοράς και της έρευνας.

Τα κράτη μέλη είναι αρμόδια για την καθημερινή εφαρμογή της κοινοτικής νομοθεσίας στον εν λόγω τομέα. Ωστόσο, εμπειρογνώμονες της Επιτροπής διεξάγουν περιοδικούς επιτόπιους ελέγχους για την εξασφάλιση της ενιαίας εφαρμογής της οδηγίας και των κατάλληλων ενεργειών από τα κράτη μέλη για την παρακολούθηση της συμμόρφωσης με τις απαιτήσεις της οδηγίας.

Το 1999 συγκροτήθηκε ομάδα εργασίας της μόνιμης κτηνιατρικής επιτροπής, η οποία εξετάζει τώρα συγκεκριμένα προβλήματα που αφορούν την εφαρμογή της κοινοτικής νομοθεσίας για τις μεταφορές μεγάλων αποστάσεων.

Σύμφωνα με το άρθρο 13 της οδηγίας 91/628/ΕΟΚ του Συμβουλίου της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ, η Επιτροπήποβάλλει όσον το δυνατόν συντομότερα στο Συμβούλιο έκθεση σχετικά με την πείρα που έχει αποκτηθεί από τα κράτη μέλη από την εφαρμογή της κοινοτικής νομοθεσίας στον εν λόγω τομέα. Η έκθεση επίσης διαβιβάζεται στο Κοινοβούλιο.

Τα στοιχεία που αφορούν την εφαρμογή των οδηγιών για την προστασία των ζώων κατά τη μεταφορά και που προκύπτουν από την προαναφερθείσα έκθεση, τα πορίσματα της ομάδας εργασίας και τα νέα επιστημονικά δεδομένα στον εν λόγω κλάδο πρόκειται να ληφθούνπόψη από την Επιτροπή κατά τηνποβολή τροποποιήσεων για τη βελτίωση της ισχύουσας κοινοτικής νομοθεσίας.

Τόσο η ομάδα εργασίας της μόνιμης κτηνιατρικής επιτροπής όσο και τα αποτελέσματα της έκθεσης επισημαίνουν αρκετούς τομείς με δυσκολίες σε ό,τι αφορά την εφαρμογή και εξετάζονται τώρα πρακτικές λύσεις για τα εν λόγω προβλήματα.

Η Επιτροπή θαποβάλει προτάσεις για την αντιμετώπιση των εν λόγω δυσκολιών και συγκεκριμένα θα προβλέψει αυστηρότερα πρότυπα για την προστασία των αλόγων που μεταφέρονται για σφαγή και για τη διευκόλυνση του συντονισμού και της αμοιβαίας βοήθειας μεταξύ κρατών μελών, π.χ., προτείνοντας τη θέσπιση ενός εναρμονισμένου προτύπου για την έγκριση και την πιστοποίηση των μεταφορέων. Επίσης πρόκειται να τεθεί το θέμα της εφαρμογής της νομοθεσίας για τις μεταφορές στις τρίτες χώρες από όπου μεταφέρονται τα ζώα.

Η Επιτροπή επίσης μελετά συμπληρωματική νομοθεσία όσον αφορά τον εξαερισμό των οχημάτων μεταφορών μεγάλων αποστάσεων, συμπεριλαμβανομένων και συστημάτων για την παρακολούθηση και την καταγραφή της θερμοκρασίας των θαλάμων με τα μεταφερόμενα ζώα.

Επιπλέον, η Επιτροπή είναι της άποψης ότι ο αποτελεσματικότερος τρόπος για τη γενικότερη βελτίωση των προτύπων για την προστασία των ζώων είναι η δρομολόγηση διεθνούς συναίνεσης σε ό,τι αφορά το θέμα.

Το θέμα της μεταφοράς ζώων σε μεγάλες αποστάσεις και συγκεκριμένα των αλόγων συζητείται με τους επί κεφαλής των κτηνιατρικώνπηρεσιών των χωρών της Κεντρικής και της Ανατολικής Ευρώπης που βρίσκονται σε διαδικασία διαπραγματεύσεων για ένταξη στην Κοινότητα. Βάσει των αποτελεσμάτων από τις εν λόγω συζητήσειςπήρξε συμφωνία για πρωτόκολλο για την προστασία των αλόγων κατά τη μεταφορά.

Σε αυτό το πλαίσιο η Επιτροπή επιθυμεί να λάβει εντολή από το Συμβούλιο ώστε να διαπραγματευτεί τη συμμετοχή της Κοινότητας στην αναθεωρημένη ευρωπαϊκή σύμβαση για την προστασία των ζώων κατά τις διεθνείς μεταφορές. Η εν λόγω σύμβαση (υπό την αιγίδα του Συμβουλίου της Ευρώπης) πρόκειται να συμβάλει στην εξασφάλιση ενός ικανοποιητικού επιπέδου προστασίας της ευημερίας των ζώων ανά την Ευρώπη.